На основу члана 25. Закона о јавном информисању и медијима (''Сл.гл.РС'', бр. 83/14), члана 24. Правилника о финансирању пројеката за остваривање јавног интереса у области јавног информисања (''Сл.гл.РС'', бр. 16/2016), члана 54. Статута општине Пожега (''Службени лист општине Пожега'', бр. 2/08, 9/08, 3/10 и 8/11), спроведног поступка Јавног позива за учешће на другом кругу конкурса општине Пожега за обезбеђивање средстава из буџету општине Пожега за суфинансирање пројеката за остваривање јавног интереса у области јавног информисања за 2016. годину, 01 бр. 020-144/16 од 07.10.2016. године, и предлога Стручне конкурсне комисије за оцену поројеката у области јавног информисања, доносим

**Р Е Ш Е Њ Е**

Распоређују се средства из Буџета општине Пожега за 2016. годину за суфинансирање пројеката за остваривање јавног интереса у области јавног информисања за 2016. годину:

|  |  |  |
| --- | --- | --- |
| **Ред.**  **број** | **Назив информативног медија** | **Предложени износ средстава за суфинансирање** |
| 1. | РАДИО ПОЖЕГА ДОО – Пожега | 150.000,00 |
| 2. | ИМД ''ВЕСТИ'' д.о.о. Ужице/РАДИО УЖИЦЕ | 100.000,00 |
| 3. | ТЕЛЕВИЗИЈА ПОЖЕГА ДОО – Пожега | 700.000,00 |
|  |  |  |
|  |  |  |
|  |  |  |
|  |  |  |
|  | **С В Е Г А:** | **950.000,00** |

**О б р а з л о ж е њ е**

На основу члана 19. Закона о јавном информисању и медијима (''Сл.гл.РС'', бр. 83/14), члана 4. Правилника о финансирању пројеката за остваривање јавног интереса у области јавног информисања (''Сл.гл.РС'', бр. 16/2016), упућен је Јавни позив за учешће на другом кругу конкурса општине Пожега за обезбеђивање средстава из буџету општине Пожега за суфинансирање пројеката за остваривање јавног интереса у области јавног информисања за 2016. годину, 01 бр. 020-144/16 од 07.10.2016. године за укупан износ од 950.000,00 динара, са детаљно описаним циљевима конкурса, правом и критеријумима за учешће, трајање јавног позива, потребном документацијом за пријаву, као и начином оцењивања поднетих пројеката. Решењем је одређена и стручна конкурсна комисија за оцену пројеката поднетих на други круг конкурса општине Пожега за обезбеђивање средстава из Буџета општине Пожега за суфинансирање пројеката у области јавног информисања у 2016. години, која је одржала састанак и утврдила да је у року за подношење понуда пристигло 6 понуда за суфинансирање пројеката за остваривање јавног интереса у области јавног информисања и то:

1. Радио Пожега д.о.о. - Пожега
2. Телевизија Пожега д.о.о. – Пожега
3. ИМД ''Вести'' д.о.о. Ужице
4. ИМД ''ВЕСТИ'' д.о.о. Ужице/РАДИО УЖИЦЕ
5. Телевизија Телемарк доо - Чачак и
6. Привредно друштво ''ГЛАС ЗАПАДНЕ СРБИЈЕ'' доо – Чачак

Стручно конкурсна комисија, на седници од 09.11.2016. године, на основу критеријума за оцењивање пројеката дефинисаним у тачки 7. Јавног позива је извршила избор најбољих и најцелисходнијих пројеката који највише одговарају информисању грађана општине Пожега и донела одлуку која је након увида и оцењивања од стране надлежног органа из члана 24. Правилника о суфинансирању пројеката за остваривање јавног интереса у области јавног информисања прихваћена па је одлучено као у диспозитиву овог Решења.

Ово Решење објавити на веб сајту Општине и доставити скенирано сваком учеснику конкурса у електронској форми.

Ово Решење је основ за закључење уговора са лицима која су добила средства за суфинансирања пројеката у области јавног информисања.

Ово Решење је коначно и против њега се може покренути управни спор у року од 30 дана од дана достављања.

**01 Број: 020-156/2016 од 16.11.2016. године**

**ОПШТИНЕ ПОЖЕГА**

**ПРЕДСЕДНИК,**

**Милан Божић**